Laodameia (manželka Prótesilaa)

Laodameia alebo Láodameia (starogr. Λαοδάμεια – Laodameia, ) je v gréckej mytológii, dcéra argonauta Akasta, manželka hrdinu Prótesilaa.  

Laodameia bola manželkou Prótesilaa, podľa mýtov prvého padlého achájskeho bojovníka v trójskej vojne.Homér, Iliada, 2,695.Prótesilaa po vylodení achájcov zabil Hektor, syn trójskeho kráľa Priama.Pseudo-Apollodoros, Epitoma, E,3,30.

Nešťastná Laodameia si po manželovej smrti dala vyrobiť jeho sochu, hovorila k nej a trávila s ňou celé dni.Hyginus, Fabulae 104. Bohovia s vdovou súcitili, preto na ich pokyn boh Hermes priviedol Prótesilaa z podsvetia, aby s ním chvíľku pobudla. Keď sa však s ním Láodameia musela znovu rozlúčiť, nezvládla to a spáchala samovraždu.Hyginus, Fabulae 103.

 Referencie a bibliografia 

Kategória:Postavy gréckej mytológie
Kategória:Obete samovrážd v gréckej mytológii